
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 64
din 27 martie 2014
privind conferirea titlului de „Cetăţean de onoare al Municipiului Sighişoara”

doamnei Eugenia Vodă

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5888/III/13.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Văzând adresa domnei Lia Suciu – director al Colegiului Național Mircea Eliade, înregistrată cu numărul 280/12.03.2014, adresată Municipiului Sighişoara şi înregistrată cu nr. 5817/13.03.2014, cu propunerea acordării titlului de „Cetăţean de onoare al Municipiului Sighişoara” doamnei Eugenia Vodă;

Ţinând cont de prevederile Regulamentului pentru conferirea Titlului de “Cetăţean de onoare al municipiului Sighişoara”;
Având în vedere Raportul de specialitate nr. 5890/III/13.03.2014 al Serviciului Relaţii Publice, prin care se propune conferirea titlului de „Cetăţean de onoare al Municipiului Sighişoara” doamnei Eugenia Vodă, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (8), art. 45 (1) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă conferirea titlului de „Cetăţean de onoare al Municipiului Sighişoara”  doamnei Eugenia Vodă pentru prestigioasa activitate desfăşurată şi dedicată oamenilor.
Art.2. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara şi Serviciul Relaţii Publice.
Art.3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Relaţii Publice.
  8 ex. 
I.R./G.V.
